אמנון שמוש

אמנון שָמוֹש (28 בינואר 1929, י"ז בשבט ה'תרפ"ט – 1 במרץ 2022, כ'ט באדר א' ה'תשפ"ב) היה סופר, משורר ומחנך ישראלי. ממייסדי קיבוץ מעיין ברוך וחבר הקיבוץ.

==ביוגרפיה==
שמוש נולד בשנת 1929 בעיר חלב שבסוריה. אביו נפטר כשהיה בן תשע, ושמוש עלה לארץ ישראל יחד עם אמו ואחיו יצחק, שהוזמן ללמד באוניברסיטה העברית. אח נוסף, טוביה שמוש, שעלה לארץ קודם לכן, היה אף הוא סופר ומתרגם.

לאחר העלייה התגורר בתל אביב, ולמד בגימנסיה הרצליה.

היה חבר בתנועת "המחנות העולים". בשנת 1946 התגייס לפלמ"ח במסגרת הכשרת כפר גלעדי של התנועה המאוחדת. בשנת 1947 הקים עם חברי ההכשרה את קיבוץ מעיין ברוך.

אחרי שנה בהכשרה, הוא נשלח להדרכה וללימודים באוניברסיטה העברית בירושלים, והשתתף במלחמת העצמאות כחייל בירושלים הנצורה.

בקיבוצו, מעיין ברוך, עסק ברעיית צאן, היה מזכיר הקיבוץ והדריך קבוצות נוער עולה.

== קריירה מקצועית ==
שמוש עבר לעסוק בחינוך, לאחר שהשתלם בבית ברל ובאוניברסיטה העברית, ואף היה מנהל בית הספר התיכון האזורי עמק החולה.

=== על יצירותיו ===
חלק גדול מכתיבתו עוסק ביהדות המזרח, מתוך שאיפה למזג את התרבויות והשפות שעליהן גדל, העברית, הערבית והצרפתית. על ספרו הידוע ביותר, "מישל עזרא ספרא ובניו" כתב כי "לא הייתי יכול לכתוב את 'מישל' אלמלא נולדתי וגדלתי במזרח, ולא הייתי יכול לכתוב אותו כך – אלמלא יצאתי ממנו". הרומן עובד לסדרת טלוויזיה בת חמישה פרקים, בהשתתפות שחקנים רבים מהשורה הראשונה בישראל, בבימויו של נסים דיין. הסדרה שודרה לראשונה בטלוויזיה הישראלית בשנת 1983, והוקרנה פעמים נוספות לאורך השנים.

בזקנתו התדרדרה מאוד ראייתו, עד לכדי עיוורון. חרף זאת הוסיף לעסוק בכתיבה ספרותית.

== ספריו ==
ספריו של שמוש תורגמו לערבית, אנגלית, צרפתית וספרדית. יצירות בודדות שלו תורגמו ל-18 שפות.
*קרחונים ופעמונים, קובץ סיפורים לילדים בהוצאת מסדה (1966)
*ארנב ושמו אורחים
*יומיה, רומן לבני נעורים בהוצאת אחיאסף (1969)
*דרך אניה בלב ים, נובלה בהוצאת יוסף שרברק (1972)
*אחותי כלה, קובץ סיפורים בהוצאת מסדה (1974) רב מכר<ref name=":0" />
*מישל עזרא ספרא ובניו, רומן בהוצאת מסדה (1978) רב מכר. עובד למיני-הסדרה מישל עזרא ספרא ובניו
*קנה וקינמון, קובץ סיפורים בהוצאת מסדה (1979)
*קיבוץ הוא קיבוץ הוא קיבוץ, קובץ סיפורים ומחזה בהוצאת מסדה (1980)
*דיוואן ספרדי, קובץ שירים בהוצאת מסדה (1981)
*איתי מלבנון, קובץ סיפורים בהוצאת הקיבוץ המאוחד (1981)
*מעיין חתום, קובץ סיפורים בהוצאת הקיבוץ המאוחד (1984)
*עלי הגיון בכנור, קובץ שירים בהוצאת ספרית פועלים (1984)
*[http://online.flipbuilder.com/YBZ/iloq/#p=1 הכתר - סיפורו של כתר ארם צובא], מחקר בהוצאת מכון בן-צבי (1987)
*מן המעין, שיחות ומאמרים בהוצאת כרטא (1988)
*ארזים, רומן בהוצאת מסדה (1990)
*הר האנוסים, קובץ סיפורים בהוצאת מסדה (1991)
*סיפורי סתיו צבעי שלכת, קובץ סיפורים בהוצאת מודן (1995)
*תמונות מבית הספר העממי, כתבים: סיפורים מוקדמים, אביב, (2000)
*דרך ארץ המשי, הוצאת אביב (2000)
*צעדים ראשונים (2000)
*כי מעבר באת ואל עבר תשוב, הוצאת אביב (2007)
*גלויות מעולם האמת, איור: מנשה קדישמן, הוצאת ספרות עכשיו, (2010)
*אנה פרנק ואני, הוצאת אבן חושן (2010)
*תמונות משני עולמות, מסדה, (2011)
*פרקי לירי - סיפורי המחצית השלישית, מסדה, (2015)
*בוקר טוב אלץ היימר, מסדה, (2015)
*לירי, מסדה, (2016)
*תמונה בית ספר עממי (2018)

==פרסים והוקרה==
* זכה שלוש פעמים בפרס ראש הממשלה לסופרים עבריים (בשנים 1979, 1997 ו-2000).
* פרס ירושלים ע"ש עגנון (1979)
* פרס שלום עליכם (1986)
* פרס ויצו-צרפת (1986)
* פרס נוצת הזהב על מפעל חיים בספרות מטעם אקו"ם (1999)
* פרס נשיא המדינה לספרות (2001)
* פרס משרד התרבות על שם אריק איינשטיין (2014)
* ב־1982 נערכה תוכנית "חיים שכאלה" על חייו ופועלו.

== חיים אישיים ==
שמוש התגורר בקבוץ מעיין ברוך, היה נשוי לחנה עד למותה ב-2016, אב לשלושה וסב לשישה.

שמוש נפטר ב-1 במרץ 2022, בגיל 93 ונקבר בקיבוצו.

== לקריאה נוספת ==
* אוריאל זוהר, מישל הציפורים, אני והאור, מאמר על ספרו של אמנון שמוש: מן המעין, משא עיתון דבר, 19 באוגוסט 1988
* אוריאל זוהר, מעשים שהיו, מאמר על ספרו של אמנון שמוש: ארזים, משא ספרות ותרבות, עיתון דבר, 16 בנובמבר 1990
* לביא-פלינט אורנה, "...ואנכי בסוף מזרח": המשפחה הישראלית בטלוויזיה כזירת התגוששות אידאולוגית 1980-2000, חיבור לשם קבלת התואר דוקטור לפילוסופיה, באוניברסיטת תל אביב בהנחיית פרופ' ג'אד נאמן, 2017 עמ' 37–73
* נורית גוברין, "עולמות נפרדים ומשתלבים - יצירתו של אמנון שמוש", קריאת הדורות - ספרות עברית במעגליה', כרך ח', הוצאת צבעונים, תשפ"ב / 2022, עמ' 187 - 193. לראשונה: אוקטובר 2019.
* אוריאל זוהר, Ouriel Zohar., « A. Shamosh, L'homme de théâtre au Kibboutz, et le bon usage des voyages », in Théâtre du Monde, Revue de l'Université d'Avignon, Institut de Recherches Internationales sur les Arts du Spectacle, Faculté des lettres et des sciences humaines, No. 9, pp.&nbsp;161–167, 1999
* אמנון שמוש, סיפורו של כתר ארם צובא, "הרצאות מהכורסא"<ref></ref>
* רם גופנא, אברהם יעקבזון, משה ליסק, בתיה בר (עורכים), מכפר גלעדי למעין ברוך, ספריית יהודה דקל - המועצה לשימור אתרי מורשת בישראל, 2015.
* נורית גוברין, "עולמות נפרדים ומשתלבים - יצירתו של אמנון שמוש", עמ' 187 - 193; "אדם נמחק - אבדן הזיכרון בספרות העברית" - על 'בוקר טוב אלץ-היימר', עמ' 247 - 248; בתוך: 'קריאת הדורות - ספרות עברית במעגליה', כרך ח', הוצאת צבעונים ואוניברסיטת תל אביב, תשפ"ב 2022.

==קישורים חיצוניים==
* 

* 
* 
* 
* 
* 
* [https://palmach.org.il/veterans/veteranpage/?itemId=73054 אמנון שמוש], באתר הפלמ"ח
* , ביקורת על ספר זיכרונותיו של שמוש
* אורה ערמוני, [https://web.archive.org/web/20160303204321/http://www.kibbutz.org.il/itonut/2007/haver/071019_shamosh.htm "חצי חיים, אבל מלאים"], ב[http://www.kibbutz.org.il/ אתר הקיבוצים], 19 באוקטובר 2007
* 
* [http://blog.tapuz.co.il/amnonshamosh הבלוג של אמנון שמוש] באתר "תפוז אנשים"
* [https://web.archive.org/web/20130925085941/http://docunet.co.il/artist.asp?id=244&cat=1 סרטו של עמרי ליאור על חייו ויצירתו של שמוש: "הרועה במילים", 2010]
* 
* , 2013
* דוד גדג', [https://web.archive.org/web/20150518082536/http://blogs.haaretz.co.il/sadna/317/ זיכרונות מחלב: מתוך סיפוריו של הסופר אמנון שמוש לכבוד חגיגות יום הולדתו ה-85], הסדנה להיסטוריה חברתית, 27 בינואר 2014
* [https://www.youtube.com/watch?v=psaUSj7-Cho ערב השקה לספר "בוקר טוב אלץ היימר"] מאת אמנון שמוש שערך מרכז רמת גן לחולי אלצהיימר, נובמבר 2015
* 
* 
* 
* 
* 

== הערות שוליים ==

קטגוריה:משוררים ישראלים
קטגוריה:משוררים כותבי עברית
קטגוריה:סופרים ישראלים
קטגוריה:סופרים כותבי עברית
קטגוריה:ישראלים ילידי סוריה
קטגוריה:עיוורים ישראלים
קטגוריה:זוכי פרס נשיא המדינה לספרות
קטגוריה:זוכי פרס אריק איינשטיין: ספרות
קטגוריה:זוכי פרס היצירה לסופרים ומשוררים
קטגוריה:לוחמי הפלמ"ח
קטגוריה:מייסדי קיבוצים
קטגוריה:מעיין ברוך: אישים
קטגוריה:אישים הקבורים בקיבוצים
קטגוריה:בוגרי גימנסיה הרצליה
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1929
קטגוריה:ישראלים שנפטרו ב-2022